Babelscape/SREDFM huggingface dataset:
Διαταγή περί Κομισάριου

Η Διαταγή περί Κομισάριου (γερμανικά:Kommissarbefehl) ήταν διαταγή που εκδόθηκε από τη Γερμανική Ανώτατη Στρατιωτική Διοίκηση στις 6 Ιουνίου 1941 πριν από την Επιχείρηση Μπαρμπαρόσα. Η επίσημη ονομασία της ήταν "Οδηγίες για τη Μεταχείριση των Πολιτικών Κομισάριων" (Richtlinien für die Behandlung politischer Kommissare). Η διαταγή αυτή έδινε στη Βέρμαχτ την εντολή ότι οποιοσδήποτε σοβιετικός πολιτικός Κομισάριος εντοπίζονταν μεταξύ των αιχμαλωτισμένων στρατιωτών να εκτελεστεί συνοπτικά ως δήθεν εκτελεστής της ιδεολογίας «Ιουδαϊσμού-Μπολσεβικισμού» στις στρατιωτικές δυνάμεις. Σύμφωνα με τη διαταγή, όλοι οι κρατούμενοι που θα μπορούσαν να χαρακτηριστούν ως «εντελώς μπολσεβίκοι ή ως ενεργά εκπρόσωποι της μπολσεβιστικής ιδεολογίας» θα πρέπει επίσης να δολοφονήθουν.
Ελεύθεροι Ψηφοφόροι

Οι Ελεύθεροι Ψηφοφόροι (Γερμανικά: "Freie Wähler)" είναι μία ομοσπονδιακή πολιτική οργάνωση στη Γερμανία. Η ιστορία τους άρχισε το 1965, αλλά το ομώνυμο πολιτικό κόμμα ιδρύθηκε το 2009. Ο Χούμπερ Άιβανερ είναι ο Ομοσπονδιακός Πρόεδρος του κόμματος.
Μαρία Μαντλ

μικρογραφία|252x252εσ|Η Μαρία Μαντλ στη διάρκεια της δίκης της 1947
Η Μαρία Μαντλ (γερμανικά: Maria Mandl) (10 Ιανουαρίου 1912 - 24 Ιανουαρίου 1948) ήταν Αυστριακή SS φύλακας στρατοπέδων συγκέντρωσης ,γνωστή για το ρόλο της στο Ολοκαύτωμα ως ανώτατη αξιωματούχος στο στρατόπεδο εξόντωσης του Άουσβιτς-Μπίρκεναου, όπου πιστεύεται ότι ήταν άμεσα υπεύθυνη για τους θανάτους άνω των 500.000 γυναικών κρατουμένων. Εκτελέστηκε για εγκλήματα πολέμου.
Ντίτερ Βισλιτσένι

Ο Ντίτερ Βισλιτσένι (13 Ιανουαρίου 1911 - 4 Μαΐου 1948) ήταν μέλος της "Σούτσσταφφελ" (Ες-Ες) και βασικός εκτελεστής στην τελική φάση του Ολοκαυτώματος.
Σεμιλιόν

200px|thumb|right|Το σεμιλιόν στην κοιλάδα Νάπα στις ΗΠΑ
Το σεμιλιόν ή σεμιγιόν (γαλ. "Sémillon") είναι μία ποικιλία της αμπέλου που χρησιμοποιείται για την παραγωγή λευκών κρασιών. 

Σεμιλιόν είναι η βασική ποικιλία λευκών σταφυλιών στην αμπελουργική πιριοχή του Μπορντώ. Καλλιεργείται και γύρω της στις όχθες του ποταμού Ντορντόν. Έχει πολύ υψηλή απόδοση, μέχρι και 100.000 κγ ανά εκτάριο. Η ποικιλία αυτή έχει μεσαία αντοχή στις ασθένειες όπως περονόσπορο και τεφρά σήψη αμπέλου. Το πιο σημαντικό μειονέκτημα της ποικιλίας είναι απουσία αντοχής σε χαμηλές θερμοκρατίες. 

Σεμιλιόν καλλιεργείται κυρίως στη Γαλλία, Νότια Αφρική, Αυστραλία, Βόρεια και Νότια Αμερική.
Λίζα Ζαΐμη

Η Λίζα Ζαΐμη (1935) είναι Ελληνίδα σκηνογράφος και ενδυματολόγος. Από το 1956 έως και τα μέσα της δεκαετίας του 1990 εργάστηκε αδιάλειπτα τόσο στις μεγάλες ελληνικές κρατικές σκηνές όσο και στο ελεύθερο θέατρο, έχοντας ιδιαίτερα πλούσια σκηνογραφική και ενδυματολογική παραγωγή. Επιμελήθηκε την όψη σε παραστάσεις σύγχρονου και κλασικού δραματολογίου, αρχαίου δράματος, όπερας, μπαλέτου και σύγχρονου χορού.
Μείζον Γερμανικό Ράιχ

Τα όρια του "Μείζονος Γερμανικού Ράιχ". Με πράσινο χρώμα εμφανίζονται τα πιθανά κράτη μαριονέτες και προτεκτοράτα, βασισμένες σε διάφορες αλλά μόνο εν μέρει συστηματοποιημένες εκτιμήσεις στόχου (π. χ. Γενικό Σχέδιο για την Ανατολή) από την [[Ναζιστική Γερμανία|κρατική διοίκηση]] και από πηγές της ηγεσίας των [[Σούτσσταφφελ|Ες-Ες]]
Το Μείζον Γερμανικό Ράιχ (, πλήρης ονομασία: Μείζον Γερμανικό Ράιχ του Γερμανικού Έθνους, ) είναι το επίσημο όνομα της πολιτικής οντότητας στην Ευρώπη την οποία προσπάθησε να ιδρύσει η Ναζιστική Γερμανία κατά τη διάρκεια του Β΄ Παγκοσμίου Πολέμου. Ο Χίτλερ αναφέρει επίσης ένα μελλοντικό κράτος με τίτλο "Γερμανικό Κράτος του Γερμανικού Έθνους" () στο βιβλίο ""Ο αγών μου"". Οι εδαφικές διεκδικήσεις για το Μείζον Γερμανικό Ράιχ άλλαζαν με την πάροδο του χρόνου. Ήδη από το φθινόπωρο του 1933, ο Χίτλερ οραματιζόταν την προσάρτηση γειτονικών προς την Γερμανία εδαφών όπως η Βοημία, η Δυτική Πολωνία και η Αυστρία στη Γερμανία, καθώς και στην δημιουργία κρατών δορυφόρων ή κρατών μαριονέτες χωρίς δικές τους οικονομικές και άλλες πολιτικές.

Αυτή η παγγερμανική αυτοκρατορία αναμενόταν πρακτικά να αφομοιώσει όλη τη Γερμανική Ευρώπη σε ένα πολύ διευρυμένο Ράιχ. Εδαφικά, αποτελούνταν από το ήδη διευρυμένο Γερμανικό Ράιχ (αποτελούμενο από την μεσοπολεμική Γερμανία, την Αυστρία, την Βοημία-Μοραβία, την Αλσατία-Λορραίνη, το Όιπεν-Μαλμεντί, το Μέμελ, τη Κάτω Στυρία, την Άνω Καρνιόλα, την Κάτω Καρινθία και την γερμανοκρατούμενη Πολωνία), την Ολλανδία, το φλαμανδικό τμήμα του Βελγίου, το Λουξεμβούργο, την Δανία, την Ισλανδία, τη Σουηδία, τη Νορβηγία και τουλάχιστον το γερμανόφωνο τμήμα της Ελβετίας καθώς και το Λίχτενσταϊν.

Η πιο αξιοσημείωτη εξαίρεση ήταν το Ηνωμένο Βασίλειο, το οποίο σύμφωνα με τον σχεδιασμό δεν θα γινόταν γερμανική επαρχία αλλά θα γινόταν ο θαλάσσιος σύμμαχος και συνεργάτης των Γερμανών. Άλλη μια εξαίρεση ήταν το γερμανόφωνο Νότιο Τιρόλο που ανήκε στην Ιταλία, τον κύριο σύμμαχο της Γερμανίας στην Ευρώπη. Πέρα από την Γερμανική Ευρώπη, τα σύνορα της Γαλλίας θα αναστρέφονταν στην κατάσταση που ήταν κατά την εποχή της Αγίας Ρωμαϊκής Αυτοκρατορίας, κάτι που θα σήμαινε την ολοκληρωτική προσάρτηση όλης της Βαλλονίας, της Γαλλικής Ελβετίας και αρκετών εδαφών στην βόρεια και ανατολική Γαλλία. Επίσης, η πολιτική του Ζωτικού χώρου (Lebensraum) σχεδίαζε μια μεγάλη επέκταση της Γερμανίας προς ανατολάς, φτάνοντας μέχρι τα Ουράλια. Ο Χίτλερ σχεδίαζε την απέλαση του "πλεονάζοντος" Ρωσικού πληθυσμού δυτικά των Ουραλίων σε περιοχές ανατολικά των Ουραλίων.
Τζορτζ Μπίζος

Ο Τζορτζ Μπίζος (George Bizos, Βασιλίτσι Μεσσηνίας, Πελοπόννησος, Ελλάδα, 14 Νοεμβρίου 1927 - Γιοχάνεσμπουργκ, Νότια Αφρική, 9 Σεπτεμβρίου 2020) ήταν Έλληνας νομικός και ακτιβιστής υπέρ των ανθρωπίνων δικαιωμάτων. 

Γεννημένος στην Ελλάδα, ο Μπίζος εγκατέλειψε τη χώρα κατά τη διάρκεια της κατοχής, όταν μαζί με τον πατέρα του διέφυγαν αρχικά στην Αίγυπτο και ακολούθως έφτασαν στη Νότιο Αφρική.

Κατά τη διάρκεια της 60χρονης σταδιοδρομίας του ως δικηγόρος, ο Μπίζος διακρίθηκε στην υπεράσπιση ακτιβιστών που αγωνίζονταν κατά του ρατσιστικού καθεστώτος της Νότιας Αφρικής (άπαρτχαϊντ), ενώ στην κορυφαία στιγμή της καριέρας του (1964), κατά τη δίκη του Νέλσον Μαντέλα και των συνεργατών του στο ANC για εσχάτη προδοσία, ο Μπίζος πέτυχε, ανασκευάζοντας τα επιχειρήματα της εισαγγελικής αρχής, να εξασφαλίσει τα ισόβια δεσμά ως ποινή που εκφωνήθηκε από το δικαστήριο και όχι τη θανατική καταδίκη («"Δίκη της Ριβόνια"»).

Η κηδεία του, κατά τη διάρκεια της οποίας εκφωνήθηκαν επικήδειοι λόγοι από σημαντικά πρόσωπα της δημόσιας ζωής, μεταξύ των οποίων ο πρόεδρος της Νοτίου Αφρικής Σίριλ Ραμαφόζα, τελέσθηκε δημοσία δαπάνη στις 19 Σεπτεμβρίου 2020 από τον Ελληνορθόδοξο Ιερό Ναό Κωνσταντίνου και Ελένης στο Γιοχάνεσμπουργκ, αφού, προηγούμενα, η σορός του είχε αφεθεί σε λαϊκό προσκύνημα στο Ελληνικό Πολιτιστικό Κέντρο της πόλης. Ενταφιάστηκε στο Κοιμητήριο Westpark, της ίδιας περιοχής.
Έριχ Κοχ

Ο Έριχ Κοχ (19 Ιουνίου 1896 – 12 Νοεμβρίου 1986) ήταν "γκάουλαϊτερ" του Ναζιστικού Κόμματος (NSDAP) στην Ανατολική Πρωσία από την 1η Οκτωβρίου 1928 έως το 1945. Μεταξύ 1941 και 1945 διετέλεσε Αρχηγός Πολιτικής Διοίκησης ("Chef der Zivilverwaltung") του Μπέζιρκ Μπιάλιστοκ. Κατά τη διάρκεια αυτής της περιόδου, ήταν επίσης "Reichskommissar" στην Ουκρανία από τον Σεπτέμβριο του 1941 έως τον Αύγουστο του 1944 και στην Όστλαντ (σημερινά εδάφη Εσθονίας, Λετονίας, Λιθουανίας, Λευκορωσίας) από τον Σεπτέμβριο του 1944. Μετά τον Β' Παγκόσμιο Πόλεμο, ο Κοχ δικάστηκε στην Πολωνία και καταδικάστηκε σε θάνατο το 1959 για εγκλήματα πολέμου. Η ποινή μετατράπηκε σε ισόβια κάθειρξη ένα χρόνο αργότερα.
Μπετύν

Η Μπετύν (Γαλλικά: Bethune) είναι γαλλική κοινότητα της βόρειας Γαλλίας, στο νομό Πα-ντε-Καλαί, στην περιοχή Ω-ντε-Φρανς. Το 2017 ο πληθυσμός της ανερχόταν σε 24.895 κατοίκους. Είναι μία από τις υπονομαρχίες του νομού.

Η πόλη, η οποία καταστράφηκε κατά το ήμισυ στο τέλος του Α' Παγκοσμίου Πολέμου, στη συνέχεια ξαναχτίστηκε, κατελήφθη και υπέστη καταστροφές κατά τη διάρκεια του Β' Παγκοσμίου Πολέμου, ανανεώθηκε και πάλι σήμερα, με τη δημιουργία οικολογικών περιοχών και ένα σημαντικό έργο αστικής ανάπλασης.

Οι κάτοικοι ονομάζονται Μπετυνουά - Μπετυνουάζ.
Μανουήλ Ανεμάς

Ο Μανουήλ Ανεμάς ήταν ένας ευγενής και στρατιωτικός διοικητής στη Ρωμανία κατά την περίοδο του Ιωάννη Β΄ και του Μανουήλ Α΄ των Κομνηνών.

* Varzos, Konstantinos (1984). Η Γενεαλογία των Κομνηνών [The Genealogy of the Komnenoi] (PDF) (in Greek). B. Thessaloniki: Centre for Byzantine Studies, University of Thessaloniki. OCLC 834784665.
Τοστάο

Ο Εντουάρντο Γκονσάλβες ντε Αντράντε (πορτογαλικά: "Eduardo Gonçalves de Andrade", γεννήθηκε στις 25 Ιανουαρίου 1947), γνωστός ως Τοστάο, είναι Βραζιλιάνος πρώην ποδοσφαιριστής που αγωνιζόταν ως επιθετικός. Ήταν βασικό στέλεχος της Εθνικής Βραζιλίας στο Παγκόσμιο Κύπελλο του 1970.
Ρουθ Μπέιντερ Γκίνσμπεργκ

Η Ρουθ Μπέιντερ Γκίνσμπεργκ ("Ruth Bader Ginsburg", 15 Μαρτίου 1933 – 18 Σεπτεμβρίου 2020) ήταν Αμερικανίδα ανώτατη δικαστής από το 1993 εως το 2020. Ηταν γνωστή φεμινίστρια και προοδευτική.
Βομβιστική επίθεση στο ληξιαρχείο του Άμστερνταμ

Η Βομβιστική επίθεση στο ληξιαρχείο του Άμστερνταμ πραγματοποιήθηκε στις 27 Μαρτίου 1943, από Ολλανδούς αντιστασιακούς. Σκοπός της επίθεσης ήταν η καταστροφή των αρχείων του ληξιαρχείου προκειμένου οι γερμανικές αρχές να μη μπορούν να εντοπίσουν Εβραίους και πιθανά μέλη της αντίστασης.

Τελικά από την επίθεση καταστράφηκε τμήμα μόνο των αρχείων. Λίγο αργότερα συνελήφθησαν δεκατέσσερα άτομα που συμμετείχαν στη συγκεκριμένη επιχείρηση και δώδεκα από αυτά εκτελέστηκαν τον Ιούλιο του 1943.
Γκέτο της Τσενστοχόβα

Το Γκέτο της Τσενστοχόβα ήταν ένα γκέτο του Β΄ Παγκοσμίου Πολέμου που δημιουργήθηκε από τη ναζιστική Γερμανία με σκοπό τη δίωξη και την εκμετάλλευση των Εβραίων της Τσενστοχόβα κατά τη διάρκεια της γερμανικής κατοχής της Πολωνίας. Ο κατά προσέγγιση αριθμός ατόμων που περιορίστηκαν στο γκέτο ήταν περίπου 40.000 στην αρχή και στα τέλη του 1942, στο αποκορύφωμά του αμέσως πριν από μαζικές απελάσεις, 48.000. Οι περισσότεροι τρόφιμοι του γκέτο μεταφέρθηκαν με τα τρένα του Ολοκαυτώματος στους θανάτους τους στο στρατόπεδο εξόντωσης Τρεμπλίνκα. Τον Ιούνιο του 1943, οι εναπομείναντες κάτοικοι του γκέτο ξεκίνησαν την εξέγερση του Γκέτο της Τσενστοχόβα, η οποία εξαλείφθηκε από την Σούτσσταφφελ μετά από λίγες μέρες μάχης.
Βάλτερ Φουνκ

Ο Βάλτερ Φουνκ (18 Αυγούστου 1890 - 31 Μαΐου 1960) ήταν Γερμανός οικονομολόγος και Ναζί αξιωματούχος, που υπηρέτησε ως Υπουργός Οικονομικών Υποθέσεων του Ράιχ από το 1938 έως το 1945 και δικάστηκε και καταδικάστηκε ως μεγάλος εγκληματίας πολέμου από το Διεθνές Στρατιωτικό Δικαστήριο στη Νυρεμβέργη. Καταδικάστηκε σε ισόβια κάθειρξη και παρέμεινε φυλακισμένος, έως ότου αφέθηκε ελεύθερος για λόγους υγείας το 1957. Πέθανε τρία χρόνια αργότερα.
Υπόθεση Σλουτσκ

Η Υπόθεση Σλουτσκ (αγγλικά: Slutsk affair) αναφέρεται στη σφαγή χιλιάδων Εβραίων και άλλων που συνέβησαν στη πόλη Σλατσκ της Λευκορωσίας στη Σοβιετική Ένωση, τον Οκτώβριο του 1941, κοντά στην πόλη του Μινσκ ενώ ήταν υπό γερμανική κατοχή κατά τη διάρκεια του Β' Παγκοσμίου Πολέμου. Οι δράστες ήταν ένας συνδυασμός των ειδικών δυνάμεων της Γκεστάπο και των λιθουανών συμμάχων του Τρίτου Ράιχ. Σχεδόν 4.000 Εβραίοι δολοφονήθηκαν σε διάστημα δύο ημερών μαζί με χιλιάδες κατοίκους που δεν ήταν Εβραίοι.
Επιχείρηση Τιρμπουσόν

Η Επιχείρηση Τιρμπουσόν (αγγλικά: Operation Corkscrew) ήταν το κωδικό όνομα μιας συμμαχικής επιχειρησης εισβολής στο ιταλικό νησί Παντελλερία (μεταξύ Σικελίας και Τυνησίας) στις 11 Ιουνίου 1943, πριν από τη Εισβολή των Συμμάχων στη Σικελία κατά τη διάρκεια του Β' Παγκοσμίου Πολέμου. Υπήρχε ένα πρώιμο σχέδιο για να καταληθφεί το νησί στα τέλη του 1940 (Επιχείρηση Εργαστήριο), αλλά αυτό ακυρώθηκε όταν η Λουφτβάφε ενίσχυσε τις δυνάμεις του Άξονα στην περιοχή.
Επιχείρηση «Κεφαλές»

Η Επιχείρηση «Κεφαλές» (πολωνικά: Operacja Główki) ήταν η κωδική ονομασία μιας σειράς δολοφονιών Ναζί αξιωματούχων από την Πολωνική Αντίσταση, στη διάρκεια του Β΄ Παγκοσμίου Πολέμου. Οι συγκεκριμένοι Ναζί αξιωματούχοι καταδικάστηκαν σε θάνατο από Ειδικά Δικαστήρια του κρυφού πολωνικού κράτους, για εγκλήματα κατά Πολωνών πολιτών, κατά τη διάρκεια της γερμανικής κατοχής της Πολωνίας. Το κωδικό όνομα της επιχείρησης (κυριολεκτικά «Επιχείρηση Κεφαλάκια») ήταν μια ειρωνική αναφορά στα διακριτικά Totenkopf («Νεκροκεφαλές») των ναζιστικών γερμανικών στολών και των πηλικίων των SS.
Γιόζεφ Μπόζικ

Ο Γιόζεφ Μπόζικ (ουγγρικά: "Bozsik József" , Ουγγρική προφορά: [ˈjoːʒɛf ˈboʒik] , 28 Νοεμβρίου 1925 – 31 Μαΐου 1978) ήταν Ούγγρος ποδοσφαιριστής που αγωνιζόταν ως μέσος. Πέρασε όλη την καριέρα του στη Χόνβεντ και ήταν βασικό μέλος των «Μαγικών Μαγυάρων» συμμετέχοντας στους Ολυμπιακούς Αγώνες του 1952 και το Παγκόσμιο Κύπελλο του 1954. Θεωρείται ένας από τους καλύτερους μέσους όλων των εποχών.
Πελεγκρίνο Γκίτζι

Ο Πελεγκρίνο Γκίτζι (Pellegrino Ghigi) (29 Νοεμβρίου 1899, Ραβέννα - 1995) ήταν Ιταλός διπλωμάτης.
Killpop

Το "Killpop" είναι ένα τραγούδι του αμερικανικού heavy metal συγκροτήματος Slipknot, το οποίο συμπεριλήφθηκε στον πέμπτο δίσκο του συγκροτήματος ".5: The Gray Chapter" του 2014. Την ίδια χρόνια κυκλοφόρησε και ως single σε ψηφιακή μορφή. Για την προώθηση του τραγουδιού κυκλοφόρησε και video clip, το οποίο σκηνοθετήθηκε από τον Σον Κράχαν, και το οποίο ήταν και το τελευταίο στο οποίο συμμετείχε ο Κρις Φεν, πριν την αποχώρησή του, η οποία έλαβε μέρος τον Μάρτιο του 2019. 

Το κομμάτι απέσπασε θετικές κριτικές από διάφορους κριτικούς και ιστοσελίδες. Επίσης, σημείωσε και εισπρακτική επιτυχία, φτάνοντας στο νούμερο 10 των αμερικανικών "Mainstream Rock" και στο νούμερο 45 του "Rock Digital Songs", του "Billboard". Στα βρετανικά "Rock Chart", έφτασε μέχρι το νούμερο 28. Τον Αύγουστο του 2015, το single επανακυκλοφόρησε.
Βασίλης Βιλιάρδος

Ο Βασίλης Βιλιάρδος (Ζάκυνθος, 1955) είναι Έλληνας οικονομολόγος, επιχειρηματίας και πολιτικός. Στις εκλογές της 7ης Ιουλίου 2019, εξελέγη βουλευτής επικρατείας με την Ελληνική Λύση.
Γεωργία Μαρτίνου

Η Γεωργία Μαρτίνου (γεννημένη στις 24 Σεπτεμβρίου 1975 στην Αθήνα) είναι Ελληνίδα πολιτικός.
Αγγελική Αδαμοπούλου

Η Αγγελική Αδαμοπούλου είναι Ελληνίδα δικηγόρος και πολιτικός.

Είναι απόφοιτος νομικών σπουδών του Αριστοτελείου Πανεπιστημίου Θεσσαλονίκης και μεταπτυχιακών σπουδών στα ανθρώπινα δικαιώματα στο Πανεπιστήμιο Καρόλου Γ΄ της Μαδρίτης. Είναι μέλος της Mensa, High I.Q Society από το 1998. 

Είναι υπεύθυνη του τομέα Δικαιοσύνης και Ανθρωπίνων Δικαιωμάτων του ΜέΡΑ25 και βουλευτής Α΄ Αθηνών από τις εκλογές του 2019.
Γκέτο του Μπέντζιν

Το Γκέτο του Μπέντζιν (γίντις: בענדינער געטאָ, γερμανικά: "Bendiner geto", πολωνικά: "Getto będzińskie") ήταν γκέτο κατά τη διάρκεια του Β΄ Παγκοσμίου Πολέμου που δημιουργήθηκε από τη ναζιστική Γερμανία για τους Πολωνοεβραίους στο Μπέντζιν της κατεχόμενης νοτιοδυτικής Πολωνίας. Ο σχηματισμός της «εβραϊκής συνοικίας» διακηρύχθηκε από τις γερμανικές αρχές τον Ιούλιο του 1940. Πάνω από 20.000 εγχώριοι Εβραίοι από το Μπέντζιν, μαζί με επιπλέον 10.000 Εβραίους που εκδιώχθηκαν από γειτονικές κοινότητες, αναγκάστηκαν να επιβιώσουν εκεί μέχρι το τέλος της ιστορίας του Γκέτο κατά το Ολοκαύτωμα. Οι περισσότεροι από τους φτωχούς με την αναγκαία (για τους Ναζί) σωματική δύναμη αναγκάστηκαν να εργαστούν σε γερμανικά στρατιωτικά εργοστάσια πριν μεταφερθούν με τρένα του Ολοκαυτώματος στο κοντινό στρατόπεδο συγκέντρωσης Άουσβιτς, όπου εξοντώθηκαν. Η τελευταία σημαντική απέλαση των κρατουμένων του γκέτο από την Σούτσσταφφελ - άνδρες, γυναίκες και παιδιά - μεταξύ 1 και 3 Αυγούστου 1943 σηματοδοτήθηκε από την εξέγερση του γκέτο από μέλη της Εβραϊκής Οργάνωσης Μάχης. 

Το Γκέτο του Μπέντζιν αποτέλεσε ενιαία διοικητική μονάδα με το Γκέτο του Σοσνόβιετς στη γειτονική συνοικία Σροντούλα του Σοσνόβιετς, επειδή και οι δύο πόλεις αποτελούν μέρος της ίδιας μητροπολιτικής περιοχής στο λεκανοπέδιο Ντονμπρόβα. Οι Εβραίοι και των δύο γκέτο μοιράστηκαν τον λαχανόκηπο «Farma» που διατέθηκε για τη σιωνιστική νεολαία από τη Γιούντενρατ.
Μαριάνθη Σοντάκη

Η Μαριάνθη Σοντάκη γεννήθηκε στην Αθήνα και είναι Ελληνίδα ηθοποιός και τραγουδίστρια. Αποφοίτησε από τη δραματική σχολή του Εθνικού Θεάτρου και μέχρι σήμερα έχει συμμετάσχει και πρωταγωνιστήσει σε πάνω από 40 παραστάσεις, με μερικές από τις οποίες έλαβε μέρος σε διεθνή φεστιβάλ, με τελευταία την Ισμήνη του Γιάννη Ρίτσου σε σκηνοθεσία Βασίλη Νικολαΐδη, που θα εκπροσωπήσει τη χώρα μας στο Διεθνές Φεστιβάλ Θεάτρου του Μεξικό 2019. Το 1997 προτάθηκε για το βραβείο Κοτοπούλη με την Ολεάννα του Ντέιβιντ Μάμετ σε σκηνοθεσία Αντώνη Αντύπα. Παράλληλα σπούδασε κλασικό τραγούδι στο Ωδείο Αθηνών με την Κ. Μορφονιού και αργότερα με τους Φρ. Βουτσίνο και Β. Γκαβάκου. Το 2011 πήρε δίπλωμα τραγουδιού με καθηγήτρια τη Μαργαρίτα Συγγενιώτου. Από το 2002 έχει συστήσει το γυναικείο κουαρτέτο Donnarte, με το οποίο δίνει συναυλίες με κομμάτια που έχουν γραφτεί για το παγκόσμιο σινεμά και το θέατρο. Επίσης, από το 2018 ασχολείται συστηματικά με τη μεταγλώττιση.
Βάρτζια

Η Βάρτζια ( ) είναι μια τοποθεσία με μοναστήρια λαξευμένα σε σπήλαια, που βρίσκεται στις πλαγιές του όρους Ερουσέτι, στην αριστερή όχθη του ποταμού Κύρος, σε απόσταση 30 χλμ. από την Ασπίντζα, στη νότια Γεωργία. Η κύρια περίοδος κατασκευής ήταν το δεύτερο μισό του 12ου αιώνα. Τα σπήλαια εκτείνονται κατά μήκος του γκρεμού κατά περίπου 500 μ. και έως και 19 βαθμίδες. Η Εκκλησία της Κοίμησης, που χρονολογείται από τη δεκαετία του 1180 κατά τη χρυσή εποχή των Θαμάρ και Ρουσταβέλι, διαθέτει μια σημαντική σειρά από τοιχογραφίες. Μετά την κατάκτηση από τους Οθωμανούς τον 16ο αιώνα, η τοποθεσία ως επί το πλείστον εγκαταλείφθηκε. Τώρα, ως μέρος ενός αποθέματος κρατικής κληρονομιάς, η εκτεταμένη περιοχή της Βαρτζία- Κερτβίσι έχει προταθεί για να συμπεριληφθεί στον Κατάλογο με Μνημεία Παγκόσμιας Κληρονομιάς της UNESCO. 
αριστερά|μικρογραφία|244x244εσ|Σε αυτό το βουνό ζουν ακόμα 5 μοναχοί. Κάθε πρωί στις 7 ακούγεται η καμπάνα τους.
Μεβλούτ Τσαβούσογλου

Ο Μεβλούτ Τσαβούσογλου ("Mevlüt Çavuşoğlu" ; 5 Φεβρουαρίου 1968) είναι Τούρκος πολιτικός που υπηρετεί ως ο τωρινός Υπουργός Εξωτερικών της Τουρκίας από τις 24 Νοεμβρίου του 2015, αφού προηγουμένως διετέλεσε πάλι ως Υπουργός Εξωτερικών από τον Αύγουστο του 2014 έως τον Αύγουστο του 2015. Είναι επίσης μέλος της Μεγάλης Εθνοσυνέλευσης της Τουρκίας, όπου εκπροσωπεί την επαρχία της Αττάλιας. Εκλέχθηκε για πρώτη φορά στο Κοινοβούλιο της Τουρκίας στις γενικές εκλογές του 2002 και είναι ιδρυτικό μέλος του Κόμματος Δικαιοσύνης και Ανάπτυξης. Ήταν ο πρόεδρος της Κοινοβουλευτικής Συνέλευσης του Συμβουλίου της Ευρώπης από το 2010 έως το 2012.
Ρωσοφιλία

Ο [[Καθεδρικός Ναός Αγίου Βασιλείου (Μόσχα)|Καθεδρικός Ναός του Αγίου Βασιλείου]] στην [[Κόκκινη Πλατεία]] στη Μόσχα
Η Ρωσοφιλία (αγάπη για τη Ρωσία ή τους Ρώσους) είναι ο κοινός όρος για το γενικό θαυμασμό και την συμπάθεια προς τη Ρωσία, την ιστορία της Ρωσίας και το ρωσικό πολιτισμό, ειδικά για κάποιον που συμπαθεί το πολιτικό σύστημα και τα έθιμα της πρώην Σοβιετικής Ένωσης ή της Ρωσικής Αυτοκρατορίας. Το αντίθετο της ρωσοφιλίας είναι η ρωσοφοβία.
Στέλιος Πέτσας

Ο Στέλιος Πέτσας είναι Έλληνας πολιτικός που υπηρετεί ως Αναπληρωτής Υπουργός Εσωτερικών για θέματα Αυτοδιοίκησης από το 2021. Από το 2019 έως το 2021, διατέλεσε Υφυπουργός στον Πρωθυπουργό και πρώην Κυβερνητικός Εκπρόσωπος στην κυβέρνηση του Κυριάκου Μητσοτάκη.
Υπουργείο Ανάπτυξης και Επενδύσεων

Το Υπουργείο Ανάπτυξης και Επενδύσεων (ΥΠΑΝΕ) συστάθηκε στις 8 Ιουλίου 2019, από την Κυβέρνηση Μητσοτάκη. Αντικατέστησε το Υπουργείο Οικονομίας και Ανάπτυξης.
Αντώνης Διαματάρης

Ο Αντώνης Διαματάρης (Θάνος Λήμνου, 1950) είναι Ελληνοαμερικανός εκδότης, πολιτικός και πρώην υφυπουργός Εξωτερικών.
Σωκράτης Βαρδάκης

Ο Σωκράτης Βαρδάκης είναι Έλληνας πολιτικός και εν ενεργεία βουλευτής του Ελληνικού Κοινοβουλίου.
Κυριάκος Πιερρακάκης

Ο Κυριάκος Πιερρακάκης (Αθήνα, 1983) είναι Έλληνας πληροφορικός, πολιτικός επιστήμονας και πολιτικός, υπουργός Επικρατείας και Ψηφιακής Διακυβέρνησης στην κυβέρνηση του Κυριάκου Μητσοτάκη.
Χρήστος Λάσκος

Ο Χρήστος Λάσκος είναι Έλληνας οικονομολόγος, καθηγητής και συγγραφέας. Ήταν μέλος της πολιτικής γραμματείας του ΣΥΡΙΖΑ και συν-συγγραφέας του "Χωνευτηρίου της Αντίστασης" με τον Ευκλείδη Τσακαλώτο.
Τζεχαντάντ Χαν

Ο Τζεχαντάντ Χαν (απεβ. 1912) ήταν Εμίρης του Αφγανιστάν ο οποίος κυβέρνησε μόνο στο Χοστ. Καταγόταν από τη φυλή Γκιλτζί και πέρασε το μεγαλύτερο μέρος της ζωής του ως φύλαρχος. Μετά την έναρξη της εξέγερσης του Χοστ στις 2 Μαΐου 1912 για σύντομο χρονικό διάστημα διεκδίκησε τον αφγανικό θρόνο απέναντι στον Χαμπιμπουλάχ Χαν αλλά μια επίθεση του Μοχάμεντ Ναντίρ Σαχ τον ανάγκασε να διαφύγει στις Βρετανικές Ινδίες στο τέλος του ίδιου μήνα. Όταν ο Τζεχαντάντ έφθασε στην Ινδία, του δόθηκε η δυνατότητα να επιστρέψει αμέσως στο Αφγανιστάν ή να διαμείνει στην Ινδία, επιλέγοντας το δεύτερο. Στη συνέχεια, έκανε έκκληση στις βρετανικές αρχές για παρέμβαση στο Αφγανιστάν για να βοηθήσει την εξέγερση, αλλά απέτυχε. Αργότερα το 1912, ο Τζεχαντάντ κατάφερε να επιστρέψει στο Αφγανιστάν, όπου συνελήφθη, δικάστηκε, καταδικάστηκε σε θάνατο και τελικά εκτελέστηκε.
Νίκος Μίχος

Ο Νίκος Μίχος είναι Έλληνας πολιτικός και πρώην βουλευτής με την νεοναζιστική εγκληματική οργάνωση που παρουσιαζόταν ως κόμμα της Χρυσής Αυγής, με την οποία βρέθηκε στο επίκεντρο ερευνών για εγκληματική δράση, ρατσιστικές επιθέσεις και αντιδημοκρατική ρητορική.

Στις 13 Σεπτεμβρίου 2019 καταδικάστηκε σε οκτώ μήνες φυλάκιση για την επίθεση στον κοινωνικό χώρο Συνεργείο το 2013, όπου μαζί με άλλα μέλη της Χρυσής Αυγής προκάλεσαν επικίνδυνη σωματική βλάβη σε τρίτους.
Κώστας Ζαχαριάδης

Ο Κώστας Ζαχαριάδης είναι Έλληνας πολιτικός, εκλεγμένος βουλευτής με τον ΣΥΡΙΖΑ στην εκλογική περιφέρεια Β1' Βόρειου Τομέα Αθηνών.
Happy Traveller

Το Happy Traveller είναι ταξιδιωτική εκπομπή που προβάλλεται από τον τηλεοπτικό σταθμό ΣΚΑΪ από το 2015. Είναι η πρώτη selfie ταξιδιωτική τηλεοπτική εκπομπή στην Ελλάδα, πράγμα που σημαίνει ότι σε όλα τα επεισόδια τα περισσότερα σημεία βιντεοσκοπούνται από τον παρουσιαστή με την τεχνική της selfie φωτογράφισης και βιντεοσκόπησης. Παρουσιαστής είναι ο Ευτύχης Μπλέτσας και ενίοτε μαζί του εμφανίζεται η σύζυγός του, Ηλέκτρα.Η εκπομπή μεταδίδεται κάθε Σάββατο (κάποιες σεζόν και Κυριακή), στην απογευματινή ζώνη του σταθμού.Κατα την θερινή περίοδο και κατά την περίοδο των Χριστουγέννων μεταδίδονται καθημερινά επιλεγμένα επεισόδια σε επανάληψη.

Σε κάθε επεισόδιο ταξιδεύουν σε ένα διαφορετικό μέρος, σε Ελλάδα και εξωτερικό, ξεναγώντας και ενημερώνοντας τον θεατή για αξιοθέατα της εκάστοτε περιοχής.

Μέχρι και σήμερα (Φεβρουάριος του 2021) έχουν ταξιδέψει σε 75 χώρες του κόσμου και 45 νόμους της Ελλάδας. 

Tο ιδιαίτερο concept της εκπομπής γεννήθηκε το 2012 όταν ο Ευτύχης Μπλέτσας γνωρίστηκε με τη σύζυγό του Ηλέκτρα Αστέρη και ξεκίνησαν να ταξιδεύουν μαζί και να φτιάχνουν travel vlogs. Έπειτα μετεξελίχθηκε και το 2015 έγινε ταξιδιωτική εκπομπή η οποία ξεκίνησε να μεταδίδεται και τηλεοπτικά.
Βάνις Κβαμπέμπι

Το Βάνις Κβαμπέμπι (Γεωργιανά: ვანის ქვაბები) είναι ένα μοναστηριακό συγκρότημα λαξευμένο στα σπήλαια βράχων που βρίσκεται κοντά στις πόλεις Ασπίντζα και Βάρτζια, στο μχάρε Σάμτσχε-Τζαβαχέτι, στη Νότια Γεωργία. Η ονομασία της τοποθεσίας σημαίνει «Σπήλαια του Βάνι», και πρόκειται για ένα Γεωργιανό αρχιτεκτονικό και ιστορικό μνημείο του 8ου αιώνα. Το συγκρότημα περιλαμβάνει προμαχώνα που κατασκευάστηκε το 1204 και ένα λαβύρινθο από σήραγγες που διατρέχουν από αρκετά επίπεδα στην πλαγιά του βουνού. Επίσης, δύο εκκλησίες, εκ των οποίων η νεότερη είναι σε καλή κατάσταση και βρίσκεται κοντά στην κορυφή του τείχους, ενώ η μικρότερη θολωτή βρίσκεται χαμηλότερα.
Λέμπενσμπορν

Το Λέμπενσμπορν (γερμανικά: Lebensborn, "Πηγή της ζωής") ήταν πρόγραμμα που δημιουργήθηκε στις 12 Δεκεμβρίου 1935 για την καταπολέμηση της μείωσης του ποσοστού των γεννήσεων στη Γερμανία και για να εξασφαλιστεί η φυλετική κληρονομιά του Τρίτου Ράιχ βάσει των κριτηρίων της ναζιστικής ευγονικής. Είχε έδρα το Μόναχο.

Αποτελούσε ίδρυμα κοινωνικής πρόνοιας για γονείς και παιδιά που θεωρούνταν φυλετικά ανώτερα και πολύτιμα, αρχικά, εκείνα των ανδρών των SS. Αν και το πρόγραμμα επεκτάθηκε σε αρκετές χώρες υπό γερμανική κατοχή, η κύρια δραστηριότητά του ήταν στη Γερμανία, τη Νορβηγία αλλά και στη βορειοανατολική Ευρώπη, κυρίως στην Πολωνία. Αρχικά απέκλειε παιδιά από ενώσεις απλών στρατιωτών με ξένες γυναίκες, γιατί δεν υπήρχε καμία απόδειξη φυλετικής καθαρότητας.

Το Λέμπενσμπορν είχε προγραμματίσει να έχει εγκαταστάσεις στις ακόλουθες χώρες (ορισμένες ήταν απλώς γραφεία):

* Γερμανία: 10 
* Αυστρία : 3 
* Πολωνία ( Γενική Κυβέρνηση): 6 
* Νορβηγία : 9 
* Δανία : 2 
* Γαλλία : 1 (Φεβρουάριος 1944 Αύγουστος 1944) 
* Βέλγιο : 1 (Μάρτιος 1943Σεπτέμβριος 1944) 
* Κάτω Χώρες : 1 
* Λουξεμβούργο : 1 
Στη Νορβηγία ιδρύθηκε το 1941 για να υποστηρίξει τα παιδιά των Γερμανών στρατιωτών και των Νορβηγίδων μητέρων τους σύμφωνα με τη γερμανική νομοθεσία (Hitlers Verordnung, 28 Ιουλίου 1942). Η οργάνωση διέθετε πολλά σπίτια, όπου οι έγκυες γυναίκες μπορούσαν να γεννήσουν. Οι εγκαταστάσεις χρησίμευαν επίσης ως μόνιμα σπίτια για επιλέξιμες γυναίκες μέχρι το τέλος του πολέμου. Επιπλέον ο οργανισμός πλήρωνε παιδική υποστήριξη εκ μέρους του πατέρα και κάλυπτε άλλα έξοδα, συμπεριλαμβανομένων ιατρικών λογαριασμών, οδοντιατρικής θεραπείας και μεταφοράς.

Από τα 10.000-12.000 παιδιά που γεννήθηκαν από Νορβηγίδες και Γερμανούς πατέρες κατά τη διάρκεια του πολέμου, 8.000 εγγράφηκαν στο πρόγραμμα Λέμπενσμπορν. Στις 4.000 από αυτές τις περιπτώσεις ο πατέρας ήταν γνωστός. Οι γυναίκες ενθαρρύνθηκαν να παραδώσουν τα παιδιά για υιοθεσία και πολλά μεταφέρθηκαν στη Γερμανία, όπου υιοθετήθηκαν ή μεγάλωσαν σε ορφανοτροφεία.

Τα παιδιά και οι μητέρες τους απομονώθηκαν συχνά κοινωνικά και πολλά παιδιά εκφοβίστηκαν από άλλα παιδιά, και μερικές φορές από ενήλικες, λόγω της προέλευσής τους.
μικρογραφία| Βάπτιση ενός παιδιού "Λέμπενσμπορν", γ. 1935-1936
Τμόγκβι

Το Τμόγκβι ( , ) είναι ένα ερειπωμένο φρούριο στο νότιο Γεωργιανό μχάρε Σάμτσχε-Τζαβαχέτι, στην αριστερή όχθη του ποταμού Κύρος, λίγα χιλιόμετρα κατάντη της πόλης των σπηλαίων Βάρτζια.
Α.Ο.Κ. Καλυμνιακός

Ο Αθλητικός Όμιλος Καλύμνου «Καλυμνιακός» γνωστός και ως Α.Ο.Κ. Καλυμνιακός είναι αθλητικό σωματείο με έδρα την πόλη της Καλύμνου στο ομώνυμο νησί. Επίσημο έτος ίδρυσης του συλλόγου είναι το 1970, έχει χρώματα το μπλε και το λευκό και έμβλημα την λύρα, του μυθικού ολύμπιου θεού της μουσικής Απόλλωνα.

Διατηρεί τμήμα ποδοσφαίρου από την ίδρυσή του, ενώ πιο πρόσφατα διέθετε και τμήμα καλαθοσφαίρισης το οποίο όμως έχει αναστείλει τη λειτουργία του. Στο ποδόσφαιρο έχει εκπροσωπήσει την Κάλυμνο στην Δ΄ Εθνική κατηγορία και ανήκει στη δύναμη της Ε.Π.Σ. Δωδεκανήσου.
Σρέτσκο Χόρβατ

Ο Σρέτσκο Χόρβατ ("Srećko Horvat", γεννήθηκε στις 28 Φεβρουαρίου 1983) είναι Κροάτης φιλόσοφος, συγγραφέας και πολιτικός ακτιβιστής. Η γερμανική εβδομαδιαία εφημερίδα "Der Freitag" τον αποκάλεσε ως "μια από τις πιο συναρπαστικές φωνές της γενιάς του" και έχει χαρακτηριστεί ως "πύρινη φωνή αντίθεσης στο μεταγιουγκοσλαβικό τοπίο". Έχει γράψει άρθρα σε κορυφαίες ενημερωτικές ιστοσελίδες και περιοδικά όπως οι "The Guardian", Al Jazeera, "Der Spiegel", "Newsweek" και "The New York Times".

Το 2016 ίδρυσε το Κίνημα για τη Δημοκρατία στην Ευρώπη 2025 μαζί με τον Γιάνη Βαρουφάκη.
Λοκμαριακέ

Το Λοκμαριακέ (γαλλικά: Locmariaquer) είναι γαλλική πόλη στη Βρετάνη, στα νότια του νομού Μορμπιάν. Είναι διεθνώς γνωστό κυρίως λόγω των πολυάριθμων εντυπωσιακών μεγαλιθικών μνημείων της Νεολιθικής περιόδου.

Έχει πληθυσμό 1.566 κατοίκους (2016) και είναι κέντρο μιας ευρύτερης περιοχής 6.273 κατοίκων.
The Secret Life of My Secretary

Το The Secret Life of My Secretary είναι μια τηλεοπτική σειρά της Νότιας Κορέας με πρωταγωνιστές τους Kim Young-kwang, Jin Ki-joo, Kim Jae-kyung και Koo Ja-sung. Εκπέμπεται από τις 6 Μαΐου έως τις 25 Ιουνίου 2019 στο SBS.
Ιλ-ε-Βιλαίν

Η Ιλ-ε-Βιλαίν (γαλλικά: "Ille-et-Vilaine") είναι ένας από τους τέσσερις νομούς της περιοχής της Βρετάνης, στη Γαλλία. Το INSEE και το Ταχυδρομείο του αποδίδουν τον αριθμό 35. Βρίσκεται στα ανατολικά της περιοχής της Βρετάνης και είναι τμήμα της Άνω Βρετάνης. Πρωτεύουσα του νομού και της περιοχής της Βρετάνης είναι η Ρεν. Ο νομός διαθέτει 333 κοινότητες.

Ο νομός έλαβε το όνομά του από τους δύο κύριους ποταμούς του, τους Ιλ και Βιλαίν, των οποίων η συμβολή βρίσκεται στη Ρεν. 

Οι κάτοικοι του νομού ονομάζονται Μπρετιλιάν.
Χερτβίσι

Το Φρούριο του Χερτβίσι ( ) είναι ένα από τα παλαιότερα φρούρια στη Γεωργία και χρησιμοποιήθηκε καθ 'όλη τη διάρκεια της Γεωργιανής φεουδαρχικής περιόδου. Βρίσκεται στην περιοχή Μεσκχέτι, στο μχάρε Σάμτσχε-Τζαβαχέτι στη Νότια Γεωργία. Ένα οχυρό που είχε κτιστεί στην τοποθεσία αυτή τον 2ο αιώνα π.Χ., σύμφωνα με τον θρύλο, καταστράφηκε από τον Αλέξανδρο τον Μέγα. Η εκκλησία χρονολογείται του 985 και τα σημερινά τείχη του 1354.
Επιτροπή Αντιμαφίας

Η Ιταλική Κοινοβουλευτική Επιτροπή Καταπολέμησης της Μαφίας (ιταλικά: Commissione parlamentare antimafia), γνωστή και ως "Επιτροπή Αντιμαφίας" είναι μια μεικτή επιτροπή του ιταλικού κοινοβουλίου, η οποία αποτελείται από μέλη της Βουλής των Αντιπροσώπων και της Γερουσίας. Η πρώτη επιτροπή, που σχηματίστηκε το 1963, ιδρύθηκε ως ένα σώμα έρευνας με αντικείμενο την διερεύνηση του "φαινομένου της Σικελικής μαφίας". 
Οι επακόλουθες επιτροπές επέκτειναν το πεδίο δράσης τους για να ερευνήσουν το σύνολο του «οργανωμένου εγκλήματος τύπου μαφίας», το οποίο περιελάμβανε και άλλες μεγάλες εγκληματικές οργανώσεις στην Ιταλία όπως η Καμόρα, η Ντραγκέτα και η Σάκρα Κορόνα Ουνιτά.

Ο στόχος της Επιτροπής είναι να μελετήσει το φαινόμενο του οργανωμένου εγκλήματος σε όλες τις μορφές του και να μετρήσει την επάρκεια των υφιστάμενων νομοθετικών και διοικητικών μέτρων κατά των εγκλημάτων, ανάλογα με τα αποτελέσματά τους.
Κίνηση Πολιτών Ζυγού

Η Κίνηση Πολιτών Ζυγού (γνωστό και ως Κίνημα Ζυγού) είναι κυπριακό πολιτικό κόμμα. Το πρόγραμμα του κόμματος είναι η ενθάρρυνση της επίλυσης προβλημάτων από τεχνικά εξειδικευμένα άτομα όπως οι μηχανικοί, οι επιστήμονες και οι γιατροί αντί για δικηγόρους και πολιτικούς.
Ανδρέας Θεμιστοκλέους

Ο Ανδρέας Θεμιστοκλέους είναι Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λεμεσού εκλεγμένος με τον ΔΗΣΥ τις περιόδους 2006-2011 και 2013-2016. Σήμερα είναι βουλευτής εκλεγμένο με το ΕΛΑΜ.
Καθεδρικός Ναός του Κουμούρντο

Ο Καθεδρικός Ναός του Κουμούρντο ( ) είναι μία Γεωργιανή Ορθόδοξη καθεδρική εκκλησία. Βρίσκεται στο Οροπέδιο Τζαβαχέτι, 12 χλμ. νοτιοδυτικά από το Αχαλκαλάκι. Σύμφωνα με τις επιγραφές στους τοίχους, που είναι γραμμένες με το αρχαίο Γεωργιανό σύστημα γραφής ασομταβρούλι, ο καθεδρικός ναός του Κουμούρντο χτίστηκε από τον Επίσκοπο Ιωάννη κατά την περίοδο που βασιλεύς των Αμπχαζιανών ήταν ο Λέων Γ', το 964. Κατά τη διάρκεια του Μεσαίωνα, το Κουμούρντο ήταν ένα σημαντικό πολιτιστικό, εκπαιδευτικό και θρησκευτικό κέντρο. Ο καθεδρικός ναός έχει ανακαινιστεί δύο φορές (1930, 1970-1980), αλλά εξακολουθεί να μην διαθέτει θόλο. Το 2015 παρουσιάστηκε ένα σχέδιο για την πλήρη ανακατασκευή του καθεδρικού ναού.
Τζούλια Μικελίνι

Η Τζούλια Μικελίνι (ιταλικά: "Giulia Michelini", Ρώμη, 2 Ιουνίου 1985), είναι Ιταλίδα ηθοποιός του κινηματογράφου.
Γουίτφιλντ Ντίφι

Ο Μπέιλη Γουίτφιλντ Ντίφι (Bailey Whitfield Diffie, 5 Ιουνίου 1944) είναι Αμερικανός κρυπτογράφος και ένας από τους πρωτοπόρους της κρυπτογράφησης Δημοσίου Κλειδιού μαζί με τους Μάρτιν Χέλμαν και Ραλφ Μερκλ. Η δημοσίευση των Ντίφι και Χέλμαν το 1976 "New Directions in Cryptography" εισήγαγε μια ριζοσπαστική νέα μέθοδο διανομής κρυπτογραφικών κλειδιών, αυτό βοήθησε στο να λυθεί το θεμελιώδης πρόβλημα της διανομής των κλειδιών στην κρυπτογραφία. Η τεχνική τους έγινε γνωστή ως το Πρωτόκολλο Ντίφι-Χέλμαν. Το άρθρο προκάλεσε τη σχεδόν άμεση ανάπτυξη μια νέας κατηγορίας αλγορίθμων κρυπτογράφησης, τους αλγορίθμους ασύμμετρης κρυπτογράφησης.
Σοφία Ζαχαράκη

Η Σοφία Ζαχαράκη (Αθήνα, 1976) είναι Ελληνίδα εκπαιδευτικός και πολιτικός. Διατελεί Υφυπουργός Τουρισμού στην κυβέρνηση του Κυριάκου Μητσοτάκη.
Τζαν Γιαμάν

Ο Τζαν Γιαμάν ("Can Yaman"; 8 Νοεμβρίου 1989) είναι Τούρκος ηθοποιός και δικηγόρος. Έχει λάβει την Χρυσή Πεταλούδα Καλύτερου Ηθοποιού Ρομαντικής Κωμωδίας το 2018 για τον ρόλο του στην σειρά "Φτερωτός Θεός".
Αλκιβιάδης Στεφανής

Ο Αλκιβιάδης Στεφανής (7 Οκτωβρίου 1959) είναι Έλληνας πολιτικός, απόστρατος αξιωματικός των Ελληνικών Ενόπλων Δυνάμεων. Είναι στρατηγός εν αποστρατεία και εξωκοινοβουλευτικός υφυπουργός Εθνικής Άμυνας στην κυβέρνηση του Κυριάκου Μητσοτάκη από τις 9 Ιουλίου 2019. Υπηρέτησε ως Αρχηγός του Γενικού Επιτελείου Στρατού από το 2017 έως το 2019.
Μοναστήρι της Σαπάρα

Το Μοναστήρι της Σαπάρα ( ) είναι ένα Γεωργιανό Ορθόδοξο μοναστηριακό συγκρότημα στην περιοχή Ακχαλτσίχε στο μχάρε Σάμτσχε-Τζαβαχέτι της Γεωργίας.
Ντεμέτ Οζντεμίρ

Η Ντεμέτ Οζντεμίρ (τουρκικά: Demet Özdemir, 26 Φεβρουαρίου 1992) είναι Τουρκάλα ηθοποιός, μοντέλο και χορεύτρια. Είναι περισσότερο γνωστή για τον ρόλο της Σανέμ στην τηλεοπτική σειρά Φτερωτός Θεός.
Δημήτρης Ρίζος

Ο Δημήτρης Ρίζος (Σουφλί, 20 Μαρτίου 1958 - 23 Ιουλίου 2020) ήταν Έλληνας πολιτικός και πρώην βουλευτής.

Έγινε μέλος της ΚΝΕ στην νεαρή του ηλικία. Ήταν μέλος του Συνασπισμού και του ΣΥΡΙΖΑ. Στις βουλευτικές εκλογές του Ιανουαρίου 2015 όπως και στις εκλογές του Σεπτεμβρίου του 2015 εξελέγη βουλευτής με το ψηφοδέλτιο του ΣΥΡΙΖΑ στην εκλογική περιφέρεια Έβρου. Στις βουλευτικές εκλογές του 2019 ήταν υποψήφιος βουλευτής Έβρου, λαμβάνοντας 2.733 ψήφους και τερματίζοντας στην 5η θέση, χωρίς να εκλεγεί.

Πέθανε στις 23 Ιουλίου 2020.
Τσιχάν Ερτζάν

Ο Μαχμέτ Τσιχάν Ερτζάν ("Mehmet Cihan Ercan" ; Άγκυρα, 25 Μαΐου 1984) είναι Τούρκος ηθοποιός, ηθοποιός φωνής, σεναριογράφος και αθλητής.
Κάθυ Ροζιέ

Η Κάθυ Ροζιέ (γαλλικά: Cathy Rosier),
γεννημένη ως Καθρίν Λερό, (2 Ιανουαρίου 1945, Φορτ-ντε-Φρανς - 17 Μαΐου 2004, Μαρακές), ήταν Γαλλίδα ηθοποιός.

Ο πιο γνωστός κινηματογράφικος ρόλος της ήταν της πιανιστρίας Βάλερι στη ταινία "Ο Δολοφόνος με το Αγγελικό Πρόσωπο" του 1967 σε σκηνοθεσία Ζαν-Πιέρ Μελβίλ.
Συναγωγή του Νόβι Σαντ

Η Συναγωγή του Νόβι Σαντ (σερβικά κυριλλικά: "Новосадска синагога", σερβικά λατινικά: "Novosadska sinagoga") βρίσκεται στο κέντρο του Νόβι Σαντ, στην οδό Jevrejska. Το 1991 συμπεριελήφθη στο Κατάλογο Spatial Cultural-Historical Units of Great Importance και προστατεύεται από τη Δημοκρατία της Σερβίας. Σήμερα δε τελούνται στη συναγωγή θρησκευτικές τελετές αλλά πραγματοποιούνται συναυλίες και άλλα πολιτιστικά γεγονότα.

Ήταν μέρος ενός μεγαλύτερου συγκροτήματος κτιρίων, που περιελάμβανε και το Εβραϊκό σχολείο και τα γραφεία της Εβραϊκής κοινότητας. Η κατασκευή της, σε σχέδια του Ούγγρου αρχιτέκτονα Baumhorn Lipót, ξεκίνησε το 1905 και ολοκληρώθηκε το 1909.
Ήταν η πέμπτη συναγωγή που κατασκευάστηκε στο ίδιο σημείο από το 18ο αιώνα. Στο Νόβι Σαντ, πριν το Δεύτερο Παγκόσμιο Πόλεμο, ζούσαν περισσότεροι από 4.000 Εβραίοι, σε συνολικό πληθυσμό 80.000 κατοίκων, από τους οποίους επέζησαν από το Ολοκαύτωμα περίπου 1.000. Σήμερα ζουν στο Νόβι Σαντ περίπου 400 Εβραίοι.
Σούζαν Ίτον

Η Σούζαν Ίτον ("Suzanne Eaton", 23 Δεκεμβρίου 1959 – 2 Ιουλίου 2019) ήταν Αμερικανίδα επιστήμων και καθηγήτρια μοριακής βιολογίας στο Ινστιτούτο Μοριακής Κυτταρικής Βιολογίας και Γενετικής Μαξ Πλανκ στη Δρέσδη της Γερμανίας.
Ηλίας Κωστοπαναγιώτου

Ο Ηλίας Κωστοπαναγιώτου (γεννήθηκε το 1944 στο Λιδωρίκι) είναι Έλληνας πολιτικός και πρώην βουλευτής.
Μοναστήρι του Βίσοβακ

Το Μοναστήρι του Βίσοβακ (στη κροατική γλώσσα: Samostan Visovac) είναι καθολικό μοναστήρι, που βρίσκεται στο νησί Βίσοβακ, στη νοτιοδυτική Κροατία. 

Το νησί Βίσοβακ βρίσκεται στην ομώνυμη λίμνη (Visovačko jezero), κατά μήκος του ποταμού Κρκα, στο Εθνικό Πάρκο του Κρκα, σε υψόμετρο 46,9μ. και απέχει 350μ. από τη βορειοανατολική ακτή της λίμνης και 260 από τη νοτιοδυτική. Έχει στρογγυλό σχήμα και διαστάσεις 180Χ150μ. Το πιο παλιό λατινικό όνομα του νησιού ήταν Lapis Alba ενώ στην Ιλλυρική γλώσσα η ονομασία του ήταν Bilastina ή Billastina.

Το 1345 ιδρύθηκε στο νησί από μοναχούς του Τάγματος του Αγίου Αυγουστίνου, ένα μοναστήρι που ήταν αφιερωμένο στον Απόστολο Παύλο για αυτό και το νησί ονομαζόταν ο Βράχος του Αποστόλου Παύλου. Οι Αυγουστινιανοί έμειναν στο Βίσοβακ μέχρι το 1445 όταν παραχώρησαν το μοναστήρι σε Φραγκισκανούς μοναχούς από τη Bossina. Διακόσια χρόνια αργότερα οι Τούρκοι επιτέθηκαν στο μοναστήρι και κρέμασαν δύο ηλικιωμένους μοναχούς.Το μοναστήρι εγκαταλείφτηκε και κάηκε αλλά το 1700 ανακατασκευάστηκε εν μέρει. Πλήρης αποκατάστασή του έγινε τον 20ο αιώνα. 

Στο μοναστήρι υπάρχει αξιόλογη συλλογή βιβλίων, χειρογράφων και έργων τέχνης. Μεταξύ άλλων υπάρχει ένα σπάνιο αρχέτυπο των παραμυθιών του Αισώπου (Μπρέσια 1487), που τυπώθηκε από τον τυπογράφο από το Λάστοβο, Dobrić Dobričević, μια συλλογή διαταγμάτων του σουλτάνου και ένα σπαθί που ανήκε στον επαναστάτη Vuk Mandušić.
Γιώργος Καΐσας

Ο Γιώργος Καΐσας (γεννήθηκε στις 14 Δεκεμβρίου 1946 στο Ελληνοχώρι) είναι Έλληνας πολιτικός και τέως βουλευτής Έβρου.
Βρεμούσα

Στην ελληνική μυθολογία με το όνομα Βρεμούσα αναφέρεται μία από τις δώδεκα Αμαζόνες που πολέμησαν στον Τρωικό Πόλεμο, υπό τις διαταγές της Πενθεσίλειας, ως σύμμαχοι των Τρώων. Το όνομά της σημαίνει «οργισμένη» και γεννήθηκε στη Θεμίσκυρα της Μικράς Ασίας. Η Βρεμούσα σκοτώθηκε έξω από τα τείχη της Τροίας από τον Ιδομενέα.
Μαρία Ματσούκα

Η Μαρία Ματσούκα (γεννήθηκε στις 8 Ιανουαρίου 1974) είναι Ελληνίδα πολιτικός και πρώην Ευρωβουλευτίνα για το Πανελλήνιο Σοσιαλιστικό Κίνημα, μέλος του Κόμματος Ευρωπαίων Σοσιαλιστών.

Γεννήθηκε στη Λεπενού του νομού Αιτωλοακαρνανίας. Από το 2010 είναι παντρεμένη με τον πολιτικό και υπουργό Προστασίας του Πολίτη, Μιχάλη Χρυσοχοΐδη.
Κάτι Ψήνεται

Το Κάτι Ψήνεται είναι ένας τηλεοπτικός διαγωνισμός μαγειρικής που προβάλλεται στην Ελλάδα και είναι βασισμένος στον διαγωνισμό "Come Dine with Me" που προβάλλεται στο Ηνωμένο Βασίλειο. Προβλήθηκε αρχικά τη σεζόν 2008 - 2009 από τον τηλεοπτικό σταθμό Alpha TV (30 Μαρτίου 2009 το πρώτο επεισόδιο) και συνεχίστηκε για 8 σεζόν, μέχρι το 2017. Στις 7 Ιανουαρίου 2019 επανήλθε για μία σεζόν με νέα επεισόδια μέσα από τη συχνότητα του ΑΝΤ1.
Λάζαρ Ραντζέλοβιτς

Ο Λάζαρ Ραντζέλοβιτς ("Lazar Ranđelović," σερβικά κυριλλικά:Лазар Ранђеловић, 5 Αυγούστου 1997) είναι Σέρβος επαγγελματίας ποδοσφαιριστής, ο οποίος αγωνίζεται ως δεξιός πλάγιος μέσος για τον Ολυμπιακό.
Πανελλήνιο Πρωτάθλημα Καταδύσεων 2018

Το Πανελλήνιο Πρωτάθλημα Καταδύσεων 2018 ήταν η 51η διοργάνωση του ανεξάρτητου Πανελληνίου Πρωταθλήματος Καταδύσεων, που διεξήχθη από την Κολυμβητική Ομοσπονδία Ελλάδας. Η διοργάνωση πραγματοποιήθηκε στο κλειστό καταδυτήριο του ΟΑΚΑ, στην Αθήνα την Κυρική 8 Ιουλίου του 2018. Συμμετείχαν 22 αθλητές από 6 συλλόγους.

Πρωταθλήτρια ομάδα αναδείχθηκε ο ΝΟΒΑ για ενδέκατη φορά στην ιστορία του συγκεντρώνοντας 73 βαθμούς. Τη δεύτερη θέση κατέλαβε η Α.Π.Σ. Αργώ με 65 βαθμούς και την τρίτη η Α.Α. Αστέρια Θεσσαλονίκης με 49 βαθμούς.
Ζιμί Γκρεσιέ

Ο Ζιμί Γκρεσιέ είναι Γάλλος αθλητής του στίβου, συγκεκριμένα δρομέας μεγάλων αποστάσεων. Κέρδισε το χρυσό μετάλλιο στο Ευρωπαϊκό Πρωτάθλημα Στίβου Κ23 2019, στα 5000 και 10,000 μέτρα ανδρών.
Κάστρο του Ραμπάτι

Το Κάστρο του Ραμπάτι ( ) είναι ένα φρούριο στο Ακχαλτσίχε της Γεωργίας. Χτίστηκε τον 9ο αιώνα ως Κάστρο της Λομιζά και ανακαινίστηκε πλήρως από τους Οθωμανούς. Τα περισσότερα από τα διατηρητέα κτίρια χρονολογούνται από τους 17ο και 18ο αιώνες. 

Το φρούριο του Ραμπάτι περιλαμβάνει ένα μικρό κάστρο στο υψηλότερο σημείο. Στην εσωτερική περίμετρο του φρουρίου υπάρχουν ένα τζαμί, ένας μεντρεσές, μία εκκλησία και ένα παλάτι. Στην εξωτερική περίμετρο υπάρχει ένας καλυμμένος διάδρομος που οδηγεί στον ποταμό Ποτσκόβι.
Παγκόσμιο Πρωτάθλημα Υγρού Στίβου 2019

Το Παγκόσμιο Πρωτάθλημα Υγρού Στίβου 2019 είναι το 18ο Παγκόσμιο Πρωτάθλημα Υγρού Στίβου της FINA, και διοργανώνεται στη Γκουάνγκτζου της Νότιας Κορέας.
Αθηνά Κυριακίδου

Η Αθηνά Κυριακίδου είναι Ελληνοκύπρια πολιτικός. Διετέλεσε βουλευτής στην Εκλογική Περιφέρεια Λεμεσού εκλεγμένη με το ΔΗΚΟ την περίοδο 2004-2016.
Νίκος Κουτσού

Ο Νίκος Κουτσού είναι Ελληνοκύπριος πολιτικός. Διετέλεσε βουλευτής στην Εκλογική Περιφέρεια Αμμοχώστου εκλεγμένος με το Ευρωπαϊκό Κόμμα την περίοδο 2006-2016. Αδερφός του είναι ο Ηγούμενος Εφραίμ της Ιεράς Πατριαρχικής και Σταυροπηγιακής Μεγίστης Μονής Βατοπεδίου του Αγίου Όρους.
Πανελλήνιο Πρωτάθλημα Καταδύσεων 2016

Το Πανελλήνιο Πρωτάθλημα Καταδύσεων 2016 ήταν η 49η διοργάνωση του ανεξάρτητου Πανελληνίου Πρωταθλήματος Καταδύσεων, που διεξήχθη από την Κολυμβητική Ομοσπονδία Ελλάδας. Η διοργάνωση πραγματοποιήθηκε στο κλειστό καταδυτήριο του ΟΑΚΑ, στην Αθήνα από το Σάββατο 18 έως και την Κυριακή 19 Ιουνίου του 2016. Στο πρωτάθλημα διεξήχθησαν οι κατηγορίες ΟΠΕΝ, Γ και Δ.

Πρωταθλήτρια ομάδα αναδείχθηκε ο Παναθηναϊκός Α.Ο. για πέμπτη φορά στην ιστορία του συγκεντρώνοντας 75 βαθμούς. Τη δεύτερη θέση κατέλαβε ο Α.Ν.Ο. Αργυρούπολης με 53 βαθμούς και την τρίτη ο ΝΟΒΑ με 40 βαθμούς.
Ρούλα Πατεράκη

Η Ρούλα Πατεράκη είναι Ελληνίδα ηθοποιός και σκηνοθέτρια. Γεννήθηκε στη Θεσσαλονίκη το 1944, ενώ ζει και εργάζεται στην Αθήνα. Απόφοιτος της Αγγλικής Φιλολογίας της Φιλοσοφικής Σχολής του Αριστοτελείου Πανεπιστήμιου Θεσσαλονίκης, σπούδασε θέατρο στη Δραματική Σχολή του Κυριαζή Χαρατσάρη και υπήρξε μέλος του επαγγελματικού θιάσου Ελεύθερο Θέατρο.
Μάνος Λαμπράκης

Ο Μάνος Λαμπράκης γεννήθηκε στο Ηράκλειο Κρήτης και είναι Έλληνας θεατρικός συγγραφέας, δραματουργός και μεταφραστής. Σπούδασε στο Εθνικό και Καποδιστριακό Πανεπιστήμιο Αθηνών Αρχαιολογία και Ιστορία της Τέχνης και μετεκπαιδεύτηκε στην Αρχαιολογία, στην Πολιτιστική Διαχείριση και στην Ιστορία του Θεάτρου στην Ελλάδα και στη Μεγ. Βρετανία.

Υπήρξε καλλιτεχνικός συνεργάτης του Λευτέρη Βογιατζή και της νέας ΣΚΗΝΗΣ από το 2000 εως το 2013.

Το πρώτο του θεατρικό κείμενο «Happy Birthday” ανέβηκε από το θίασο «Nέες Μορφές» το 2002 κι εκπροσώπησε την Ελλάδα στην 11η Biennale νέων καλλιτεχνών της Μεσογείου.

Επιστημονικός σύμβουλος Ιστορίας της Τέχνης στην “Κλεψύδρα” της Τελετής έναρξης των Ολυμπιακών Αγώνων “Αθήνα 2004” υπό την καλλιτεχνική διεύθυνση του Δημήτρη Παπαϊωάννου.

Το έργο του «Puerto Grande” σκηνοθετήθηκε από τη Ρούλα Πατεράκη το 2009 και κέρδισε το «Βραβείο Σκηνοθεσίας Νεοελληνικού Έργου ΚΑΡΟΛΟΣ ΚΟΥΝ». Έχει μεταφράσει το Βόυτσεκ του Γκέοργκ Μπύχνερ (Θέατρο Δωματίου, Νέες Μορφές, ομάδα Kursk), τις Ευτυχισμένες Μέρες του Σάμιουελ Μπέκετ (Θέατρο skrow) και το Λαχταρώ της Σάρα Κέιν (θέατρο ροές).

Έχει συνεργαστεί με το Εθνικό Θέατρο, τη Στέγη Γραμμάτων και Τεχνών, το Φεστιβάλ Αθηνών και Επιδαύρου και το Θέατρο Τέχνης “Κάρολος Κουν”.

==Παραπομπές==
Πανελλήνιο Πρωτάθλημα Καταδύσεων 2015

Το Πανελλήνιο Πρωτάθλημα Καταδύσεων 2015 ήταν η 48η διοργάνωση του ανεξάρτητου Πανελληνίου Πρωταθλήματος Καταδύσεων, που διεξήχθη από την Κολυμβητική Ομοσπονδία Ελλάδας. Η διοργάνωση πραγματοποιήθηκε στο Ε.Α.Κ. Βόλου, στο Βόλο από το Σάββατο 23 έως και την Κυριακή 24 Μαΐου του 2015. Στο πρωτάθλημα διεξήχθησαν οι κατηγορίες ΟΠΕΝ, Γ και Δ και συμμετείχαν 79 αθλητές από 7 συλλόγους.

Πρωταθλήτρια ομάδα αναδείχθηκε ο Παναθηναϊκός Α.Ο. για τέταρτη φορά στην ιστορία του συγκεντρώνοντας 74 βαθμούς. Τη δεύτερη θέση κατέλαβε ο ΝΟΒΑ με 66 βαθμούς και την τρίτη ο Α.Ν.Ο. Αργυρούπολης με 37 βαθμούς.
Φρούριο του Ατσκούρι

Το Φρούριο του Ατσκούρι () είναι Γεωργιανό φεουδαρχικό φρούριο που βρίσκεται στο ομώνυμο χωριό, στο Ακχαλτσίχε του μχάρε Σάμτσχε-Τζαβαχέτι στη Γεωργία. Χτίστηκε τον 10ο αιώνα ψηλά σε βραχώδη κορυφογραμμή, με τα τείχη του να ακολουθούν το περίγραμμα των βράχων. Βρίσκεται στη δεξιά όχθη του ποταμού Κύρος και η αποστολή του φρουρίου ήταν να φυλάσσει την είσοδο για το φαράγγι του Κύρος, που ήταν μέρος ενός σημαντικού δρόμου που οδηγούσε κατευθείαν στην ενδοχώρα της Γεωργίας από τα νότια. Στο δυτικό άκρο του φρουρίου υπάρχουν τα απομεινάρια μίας σήραγγας που οδηγούσε από το κάστρο κάτω στο ποτάμι.
Μανς

Η Μανς (γαλλικά: "Manche") είναι γαλλικός νομός στη διοικητική περιοχής της Νορμανδίας. Το όνομα του νομού προέρχεται από τη Μάγχη, τη θάλασσα που βρέχει όλα τα βόρεια, τα δυτικά και τα βορειοανατολικά παράλια του νομού. Το INSEE και η La Poste του αποδίδουν τον κωδικό 50. Πρωτεύουσα του νομού είναι το Σαιν-Λο.

Πριν το 2016 ο νομός Μανς ανήκε στην περιοχή Κάτω Νορμανδία η οποία συνενώθηκε με την Άνω Νορμανδία και πλέον αποτελούν τη νέα διοικητική περιοχή Νορμανδία.

Οι κάτοικοι ονομάζονται "Μανσουά" και "Μανσουάζ" ή "Μανσό" και "Μανσότ".
Νεόφυτος Κωνσταντίνου

Ο Νεόφυτος Κωνσταντίνου είναι Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λευκωσίας εκλεγμένος με το ΔΗΚΟ την περίοδο 2003-2016.
Ρίκκος Μαππουρίδης

Ο Ρίκκος Μαππουρίδης είναι Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λευκωσίας εκλεγμένος με τον ΔΗΣΥ την περίοδο 2013-2016.
Μαρία Κυριακού

Η Μαρία Κυριακού είναι Ελληνοκύπρια πολιτικός. Διετέλεσε βουλευτής στην Εκλογική Περιφέρεια Λευκωσίας εκλεγμένη με τον ΔΗΣΥ τις περιόδους 2001-2011 και 2013-2016.
Μικαέλα Ραμαζότι

Η Μικαέλα Ραμαζότι "(ιταλικά: Micaela Ramazzotti) (γενν. 17 Ιανουαρίου 1979), είναι Ιταλίδα ηθοποιός.
Κωνσταντίνος Νάζης

Ο Κωνσταντίνος Νάζης (πραγματικό όνομα: Κωνσταντίνος Αναστασιάδης) (Νέα Βρασνά Θεσσαλονίκης, 9 Αυγούστου 1993) είναι Έλληνας τραγουδιστής.
My Plague

Το "My Plague" είναι ένα τραγούδι του αμερικανικού heavy metal συγκροτήματος Slipknot, το οποίο συμπεριλήφθηκε στον δεύτερο δίσκο τους, το "Iowa", το 2001. Το κομμάτι κυκλοφόρησε και ως single την ίδια χρονιά, το οποίο σημείωσε κάποια εισπρακτική επιτυχία, φτάνοντας στο νούμερο 43 των σκοτσέζικων charts και στο νούμερο 43 των βρετανικών. Στο single συμπεριλήφθηκε και μία έκδοση remix από τον Τέρι Ντέιτ, η οποία με τη σειρά της συμπεριλήφθηκε στο soundtrack του "Resident Evil". Το κομμάτι, επίσης, έλαβε και μία υποψηφιότητα στα βραβεία Grammy στην κατηγορία "Best Metal Performance", το 2003.
Πανελλήνιο Πρωτάθλημα Καταδύσεων 2013

Το Πανελλήνιο Πρωτάθλημα Καταδύσεων 2013 ήταν η 46η διοργάνωση του ανεξάρτητου Πανελληνίου Πρωταθλήματος Καταδύσεων, που διεξήχθη από την Κολυμβητική Ομοσπονδία Ελλάδας. Η διοργάνωση πραγματοποιήθηκε στο Κλειστό Καταδυτήριο Αγίου Κοσμά, στο Ελληνικό από την Παρασκευή 7 έως και την Κυριακή 9 Ιουνίου του 2013. Στο πρωτάθλημα διεξήχθησαν οι κατηγορίες ΟΠΕΝ, Α-Β και Γ-Δ.

Πρωταθλήτρια ομάδα αναδείχθηκε η Α.Π.Σ. Αργώ για δεύτερη φορά στην ιστορία της συγκεντρώνοντας 50 βαθμούς. Τη δεύτερη θέση κατέλαβε ο Α.Π.Α. Φυρίγου με 34 βαθμούς και την τρίτη ο Α.Ν.Ο. Αργυρούπολης με 25 βαθμούς.
Αριστοτέλης Μισός

Ο Αριστοτέλης Μισός (2 Δεκεμβρίου 1959, Ορμήδεια) είναι Ελληνοκύπριος πολιτικός και δικηγόρος. Διετέλεσε βουλευτής στην Εκλογική Περιφέρεια Λάρνακας εκλεγμένος με τον Δημοκρατικό Συναγερμό την περίοδο 2013 με 2016.
Πανελλήνιο Πρωτάθλημα Καταδύσεων 2012

Το Πανελλήνιο Πρωτάθλημα Καταδύσεων 2012 ήταν η 45η διοργάνωση του ανεξάρτητου Πανελληνίου Πρωταθλήματος Καταδύσεων, που διεξήχθη από την Κολυμβητική Ομοσπονδία Ελλάδας. Η διοργάνωση πραγματοποιήθηκε στο Κλειστό Καταδυτήριο Αγίου Κοσμά, στο Ελληνικό από το Σάββατο 30 Ιουνίου έως και την Κυριακή 1η Ιουλίου του 2012. Στο πρωτάθλημα διεξήχθησαν οι κατηγορίες ΟΠΕΝ, Γ και Δ και συμμετείχαν 60 αθλητές από 6 συλλόγους.

Πρωταθλήτρια ομάδα αναδείχθηκε η Α.Π.Σ. Αργώ για πρώτη φορά στην ιστορία της.
La Gazzetta dello Sport

Η La Gazzetta dello Sport (ελληνική απόδοση: "Λα Γκατσέτα ντέλο Σπορτ", δηλ. "Η Εφημερίδα των Αθλημάτων") είναι μία ιταλική ημερήσια εφημερίδα, που καλύπτει διάφορα αθλήματα. Ιδρύθηκε το 1896 και είναι η πιο διαδεδομένη ημερήσια εφημερίδα παντός είδους στην Ιταλία (το 2018).
Τερματικός σταθμός υγροποιημένου φυσικού αερίου Ρεβυθούσας

Ο Τερματικός σταθμός υγροποιημένου φυσικού αερίου Ρεβυθούσας είναι ο μοναδικός τερματικός σταθμός υγροποιημένου φυσικού αερίου στην Ελλάδα. Βρίσκεται στο νησάκι Ρεβυθούσα, στον Κόλπο των Μεγάρων, δυτικά της Αθήνας. Ολοκληρώθηκε το 1999 και χρήστης της εγκατάστασης είναι η ΔΕΣΦΑ Α.Ε., η οποία ανήκει εξολοκλήρου στην ΔΕΠΑ. Το φυσικό αέριο παρέχεται με σύμβαση από την αλγερινή Sonatrach, η οποία παραδίδει 0.51 με 0.68 δισ. κυβικά μέτρα ετησίως μέχρι το 2021. Υπάρχει συμβόλαιο για την προμήθεια φυσικού αερίου από την ιταλική Eni, αν και δεν χρησιμοποιείται επί του παρόντος.
Όρμος Σαλαμίνος

δεξιά|μικρογραφία|Χάρτης της Σαλαμίνας, όπου διακρίνεται ο όρμος - κόλπος.
Ο Όρμος Σαλαμίνος (εναλλακτικά "Όρμος Σαλαμίνας") βρέχει μέρος του δυτικού τμήματος της Σαλαμίνας και αποτελεί όρμο του Σαρωνικού κόλπου, με τον οποίο επικοινωνεί στα δυτικά. Το μέγιστο μήκος του όρμου είναι περίπου 9 χλμ. από βορειοανατολικά προς δυτικά, ενώ το μέγιστο πλάτος του είναι περίπου 4,5 χλμ. από νότια προς βορειοδυτικά. 

Το ακρωτήριο Πετριτή αποτελεί το νοτιοδυτικό άκρο του όρμου, ενώ το Άκρο Καράς αποτελεί βορειοδυτικό άκρο του. Η κύρια πόλη του νησιού, η Σαλαμίνα, βρίσκεται στο βορειοανατολικό άκρο του κόλπου, εκεί όπου είναι και στενότερος ως προς το πλάτος του. Το χωριό Στροφυλιάς βρίσκεται στην νότια ακτή του.

Ο κόλπος περιβάλλεται από απότομους λόφους.